**Fundur skólaráðs Vatnsendaskóla**

**18. febrúar 2020 kl. 8:10**

**Mættir voru**:

Pétur Örn Magnússon, fulltrúi foreldra, Ragnhildur Helgadóttir, fulltrúi foreldra (varafulltrúi), Þorvar Hafsteinsson fulltrúi grenndarsamfélagsins, Guðrún Soffía Jónasdóttir, skólastjóri, Alfreð Maríusson, fulltrúi starfsmanna, Lovísa Hannesdóttir, fulltrúi kennara, Theodór Aldar Tómasson, fulltrúi kennara, Hulda María Sveinbjörnsdóttir, fulltrúi nemenda og Haukur Ingi Hauksson, fulltrúi nemenda.

Fundarritari: María Jónsdóttir, aðstoðarskólastjóri.

**1. Morgunverðarfundir**

Farið var yfir hvernig morgunverðarfundir gengu sem haldnir voru í febrúar með stjórnendum og foreldrum. Fjórir fundir voru haldnir þ.e. með 1. og 2. bekkjum, 3. og 4. bekkjum, 5.-7. bekkjum og 8.-10. bekkir. Ákveðið hefur verið að hafa þrjá fundi á næsta ári. Fundirnir gengu vel en mæting á þá hefði mátt vera betri á alla fundina. Markmiðið er að foreldrar og stjórnendur eigi gott spjall um skólann og starfsemi hans.

**2. Erasmus+ verkefni**

Skólinn er að taka þátt í evrópsku samstarfi með skólum frá Frakklandi, Spáni, Tyrklandi og Litháen og er viðfangsefnið umhverfismál. Þetta er í fyrsta skipti sem skólinn tekur þátt í verkefni með nemendum. Fyrsta ferðin verður farin í mars og munu 6 nemendur úr 10. bekk fara í þá ferð ásamt 2 kennurum og skólastjóra. Nemendur útbúa kynningu um Vatnsendaskóla, Kópavog og Ísland. Nemendur frá hinum löndunum koma til Íslands í maí. Guðrún Soffía aðeins yfir verkefnið.

**3. Sprettur**

Sprettur er samþættingarverkefni á unglingastigi en þar er samfélagsfræði, náttúrufræði, íslensku að hluta til, upplýsingatækni og ensku að hluta til samþætt. Könnun var gerð í byrjun febrúar meðal nemenda um þetta fyrirkomulag. Ingunn deildarstjóri á eldra stigi kom inn á fundinn og kynnti niðurstöðurnar. Könnunin birtist á heimasíðu skólans. Nemendur á unglingastigi fengu kynningu á niðurstöðunum. Niðurstöðurnar voru einnig kynntar foreldrum nemenda á unglingastigi á morgunverðarfundi með stjórnendum og munu birtast á heimasíðu skólans.

**4. Önnur mál**

Spurt var um skólalóðina og hvar það mál væri statt. Guðrún Soffía upplýsti að það væri fundur með garðyrkjustjóra og arkitekt síðar í dag og þá muni málin skýrast betur. Teikningar af lóðinni hafa breyst með tímanum. Teikningar munu verða kynntar á næsta skólaráðsfundi.

Rætt var um þrif á klósettum en sýruþrif eða alþrif (dauðhreinsun) er framkvæmd einu sinni á ári. Klósett eru þrifin daglega en það þarf að bæta umgengni meðal nemenda.

Spurt var um könnun Skólapúlsins í 1. – 5. bekk. Guðrún Soffía upplýsti að í umræðum meðal skólastjóra í Kópavogi hafi komið fram að þessi könnun hafi ekki gefið skólanum meiri upplýsingar en líðan könnun sem allir árgangar í Vatnsendaskóla taka þátt í og námsráðgjafi heldur utan um. Það hafi því verið ákveðið að kaupa ekki þessa könnun.

Fyrirspurn frá foreldri um salatbarinn og kom fram að nemendum finnst hann einsleitur. Alli kokkur upplýsti að verið er að skoða meiri fjölbreytileika í salatbarnum. Fram kom að hugmyndabanki var settur upp á síðasta skólaári og verið er að skoða að taka hann upp aftur. Verið er að breyta aðstöðu í eldhúsinu eftir athugasemdir frá heilbrigðiseftirlitinu.

Fundi slitið kl. 9:15